32000D0626
L 263/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 октомври 2000 година
относно невключването на chlozolinat в приложение I към Директива 91/414/ЕИО на Съвета и за оттеглянето на разрешенията за съдържащите това активно вещество продукти за растителна защита
(нотифицирано под номер С(2000) 3007)
(текст от значение за ЕИП)
(2000/626/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 97/73/ЕО на Комисията (2),
като взе предвид Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (3), последно изменена с Регламент (ЕО) № 1199/97 (4), и по-специално член 7, параграф 3а, буква б) от нея,
като има предвид, че:
(1)
Решение (ЕО) № 933/94 на Комисията (5), последно изменено с Регламент (ЕО) № 2230/95 (6), установи списъка на активните вещества на продукти за растителна защита, посочени от докладващите държави-членки за прилагането на Регламент (ЕИО) № 3600/92 и е определил нотификаторите за всяко активно вещество.
(2)
Chlozolinate е едно от деветдесетте активни вещества, обхванати от първия етап на работната програма, предвидена в член 8, параграф 2 от Директива 91/414/ЕИО.
(3)
В съответствие с разпоредбите на член 7, параграф 1, буква в) от Регламент (ЕИО) № 3600/92 Гърция, определена като докладваща държава-членка, за 3 ноември 1997 г. представи на Комисията доклад за своята оценка на информацията, предадена от единствения нотификатор в съответствие с разпоредбите на член 6, параграф 1 от посочения регламент.
(4)
Представеният доклад е разгледан от държавите-членки и от Комисията в рамките на Постоянния фитосанитарен комитет. Този преглед е приключен на 30 ноември 1999 г. под формата на доклад-рецензия на Комисията за сhlozolinate в съответствие с разпоредбите на член 7, параграф 6 от Регламент (ЕИО) № 3600/92.
(5)
От направените оценки се установи, че представената информация не е доказала, че съдържащите съответното активно вещество продукти за растителна защита отговарят на изискванията, посочени в член 5, параграф 1, букви а) и б) и член 5, параграф 2, буква б) от Директива 91/414/ЕИО.
(6)
Единственият нотификатор е информирал Комисията и докладващата държава-членка, че повече не желае да участва в работната програма за това активно вещесттво. Поради това няма да бъде представена допълнителна информация за пълното спазване на изискванията на Директива 91/414/ЕИО.
(7)
Следователно това активно вещество не е възможно да се включи в приложение I към Директива 91/414/ЕИО.
(8)
Трябва да се отпусне гратисен период за унищожаването, складирането, пускането на пазара и употребата на наличните запаси в съответствие с разпоредбите на член 4, параграф 6 от Директива 91/414/ЕИО.
(9)
Настоящото решение не засяга никое действие, което Комисията може да предприеме на по-късен етап по за това активно вещество, в рамките на Директива 79/117/ЕИО на Съвета (7).
(10)
Мерките, предвидени с настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Chlozolinate не се включва като активно вещество в рриложение I към Директива 91/414/ЕИО.
Член 2
Държавите-членки следят:
1.
разрешенията за съдържащи продукти за растителна защита, chlozolinat, да бъдат отменени в срок от шест месеца, считано от датата на приемане на настоящото решение;
2.
считано от датата на приемане на настоящото решение, по силата на дерогацията, предвидена в член 8, параграф 2 от Директива 91/414/ЕИО, да не се дава или подновява никакво разрешение за съдържащите chlozolinat продукти за растителна защита.
Член 3
Държавите-членки отпускат гратисен период за унищожаването, складирането, пускането на пазара и употребата на наличните запаси в съответствие с разпоредбите на член 4, параграф 6 от Директива 91/414/ЕИО, който е възможно най-кратък и не по-дълъг от осемнадесет месеца, считано от датата на приемане на настоящото решение.
Член 4
Адресати на настоящото решение са държавите-членки.
Съставено в Брюксел на 13 октомври 2000 година.